[{"text_idx": "#000002", "text": "Mae\u2019n bwysig rhoi croeso cynnes i bawb fedru mwynhau\u2019r Gymraeg fel rhan o\u2019n cymunedau"}, {"text_idx": "#000004", "text": "Mae \u2018cymuned\u2019 yn air pwysig yma yng Nghymru, p\u2019un ai mewn tref arfordirol brysur, cwm o\u0302l-ddiwydiannol neu bentref gwledig tawel, gan ddod a\u0302 phawb ynghyd. Mae gan y Gymraeg ran fawr mewn llawer o gymunedau \u2013 yn y maes chwarae a\u2019r ystafell ddosbarth, yn enwau ein mynyddoedd, llynnoedd, strydoedd a thai ac yn y dafarn, siop a neuadd blwyf leol. Ond, heb gyflwyno a chroesawu cymdogion newydd i\u2019r Gymraeg, gall iaith y gymuned newid."}, {"text_idx": "#000005", "text": "Felly, mae\u2019n bwysig ein bod ni gyd, pob un ohonom, yn croesawu pawb o fewn ein cymunedau i\u2019n hiaith ni, i\u2019r Gymraeg. Sut elli di wneud hynny?"}, {"text_idx": "#000007", "text": "Yn ogystal a\u0302 mynyddoedd, llynnoedd, pentrefi a strydoedd mae gan rai o\u2019n tai a\u2019n ffermydd enwau Cymraeg sy\u2019n rhan bwysig o hanes, diwydiant a diwylliant ein hardaloedd. Mae modd gwarchod enw dy dy\u0302 rhag gael ei newid gan brynwyr posib fel rhan o\u2019r cynllun Diogelwn, Cymdeithas yr Iaith. Clicia yma i ddarganfod mwy. Gall y cam bach hwn helpu i warchod hunaniaeth a threftadaeth Gymraeg ein hardaloedd. Mae Cymdeithas Enwau Lleoedd Cymru hefyd yn gweithio i warchod, hybu a chodi ymwybyddiaeth enwau hanesyddol lleoedd Cymru."}, {"text_idx": "#000008", "text": "Mae sawl ffordd y gall rhywun ddysgu\u2019r Gymraeg trwy wahanol ddarparwyr. Gelli gyfeirio at rai ohonynt yma. Mae hefyd modd i ti fod yn \u2018athro\u2019 anffurfiol drwy gyflwyno ambell air Cymraeg i dy gymdogion newydd o bryd i\u2019w gilydd."}, {"text_idx": "#000009", "text": "Beth am wahodd dy gymydog i ddigwyddiad cymunedol i gael profiad o\u2019r iaith yn cael ei mwynhau?"}, {"text_idx": "#000010", "text": "Mae\u2019r Mentrau Iaith yn cynnig llwyth o gyfleon i ddefnyddio\u2019 Gymraeg yn ein cymunedau"}, {"text_idx": "#000012", "text": "Mae\u2019r Mentrau Iaith yn gweithio gyda amryw o bartneriaid er mwyn sicrhau bod y Gymraeg yn parhau fel iaith cymunedol yr ardaloedd poblogaidd arfordirol a gwledig. Dyma rai o\u2019r pethau ry\u2019n ni\u2019n eu gwneud:"}, {"text_idx": "#000014", "text": "Mae\u2019r Mentrau Iaith yn galw am fwy o rymoedd i reoli\u2019r farchnad dai yn yr ardaloedd hyn er mwyn gwarchod yr iaith rhag bygythiadau pellach. Gelli di ddarllen mwy amdanynt yma."}, {"text_idx": "#000017", "text": "Creuwyd gan Gwe Cambrian Web Cyf"}, {"text_idx": "#000020", "text": "Created by Gwe Cambrian Web Cyf"}]